CELEX: 62008CA0542
Language: et
Date: 2010-04-15 00:00:00
Title: Kohtuasi C-542/08: Euroopa Kohtu (neljas koda) 15. aprilli 2010 . aasta otsus (Verwaltungsgerichtshof’i eelotsusetaotlus — Austria) — Friedrich G. Barth versus Bundesministeruim für Wissenchaft und Forschung (Isikute vaba liikumine — Töötajad — Võrdne kohtlemine — Ülikooliõppejõudude erakorraline staažilisa, mis on ette nähtud liikmesriigi õigusnormidega, mille vastuolu ühenduse õigusega on tuvastatud Euroopa Kohtu otsusega — Aegumistähtaeg — Võrdväärsuse ja tõhususe põhimõtted)

5.6.2010   
            
            
               ET
            
            
               Euroopa Liidu Teataja
            
            
               C 148/8
            
         Euroopa Kohtu (neljas koda) 15. aprilli 2010. aasta otsus (Verwaltungsgerichtshof’i eelotsusetaotlus — Austria) — Friedrich G. Barth versus Bundesministeruim für Wissenchaft und Forschung
   (Kohtuasi C-542/08) (1)
   
   (Isikute vaba liikumine - Töötajad - Võrdne kohtlemine - Ülikooliõppejõudude erakorraline staažilisa, mis on ette nähtud liikmesriigi õigusnormidega, mille vastuolu ühenduse õigusega on tuvastatud Euroopa Kohtu otsusega - Aegumistähtaeg - Võrdväärsuse ja tõhususe põhimõtted)
   2010/C 148/12
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Hageja: Friedrich G. Barth
   
      Kostja: Bundesministeruim für Wissenchaft und Forschung
   
      Ese
   
   Eelotsusetaotlus — Verwaltungsgerichtshof — EÜ artikli 39 ja nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artikli 7 lõike 1 tõlgendamine — Ülikooli õppejõududele erakorralist staažilisa ettenägev siseriiklik õigusnorm, mille esialgse redaktsiooni vastuolu ühenduse õigusega on kindlaks tehtud Euroopa Kohtu 30. septembri 2003. aasta otsusega kohtuasjas C-224/01: Köbler — Muudetud õigusnorm, mis nähes ette, et staažilisa saamiseks esitatava nõude aegumistähtaja kulgemine peatub alles alates eespool nimetatud kohtuotsuse tegemisest, seab ebasoodsamasse olukorda õppejõud, kellele ühenduse õigusega vastuolus olnud õigusnormi tõttu nimetatud staažilisa varem ei makstud
   
      Resolutsioon
   
   Liidu õigusega ei ole vastuolus selline õigusnorm, nagu on vaidluse all põhikohtuasjas ja millega sätestatakse kolmeaastane aegumistähtaeg nõuetele maksta erakorralist staažilisa, mida enne 30. septembri 2003. aasta otsust kohtuasjas C-224/01: Köbler ei makstud vaba liikumise õigusi kasutanud töötajale ühenduse õigusega vastuolus olevate liikmesriigi õigusnormide tõttu.
   
      (1)  ELT C 90, 18.4.2009.